Saltverksmiðjan Norðursalt við Reykhólahöfn verður formlega opnuð þriðjudaginn 17. september nk . Af því tilefni mun Ólafur Ragnar Grímsson , forseti Íslands , fara í heimsókn í Reykhólahrepp . Auk þess að vera viðstaddur vígsluna mun hann verða með móttöku og hádegisverð í Bjarkalundi . Á Reykhólum heimsækir forsetinn grunnskólann , Hjúkrunar - og dvalarheimilið Barmahlíð og skoðar Báta - og hlunnindasýninguna .